شؤروي

**شؤروي سؤسياليستي جؤمۊري‌ئن ٚ ايتحاد** (رۊسي ميئن: Союз Советских  Социалистических Республик) گه **شؤروي** (رۊسي: Совет؛ واگۊیه: سؤويت) دۊخانده بؤستي، ايته فدرال ٚ سؤسياليستي حکؤمت بۊ گه ۱۹۲۲ ميلادي سال ٚ ميئن قۊدرت بيگيفته و ۱۹۹۱ ميلادي مئن ني مۊنحل ٚ بؤسته. أ حۊکۊمت ايته ايتحاديه بۊ گه رۊسيه جه ؤ چن‌ته دئه جؤمۊري جه اۊراسيا کلسيا مئن تشکيل بؤستي. شؤروي کيشور-أ ايته تک‌حزبي نيظام گردانئي گه شؤروي کؤمؤنيست ٚ حيزب نام دأشتي. شؤروي نيشتنگا ؤ پيله‌شأر مؤسکؤ بۊ گه شؤروي رۊسيه سؤسياليستي فدراتيو ٚ جؤمۊري مئن نهأبۊ. شؤروي مۊهم ؤ پيله‌شأران ٚ ج شه لنينگراد (سن پترزبۊرگ)، کيئف، مينسک، تاشکند ؤ آلماتي-أ نام بؤردن. شؤروي مساحت ٚ نظر ج، دۊنیا أولي پيله سامان بۊ ؤ اۊن ٚ خۊرتاو تا خۊرخۊس ٚ فاصله ويشتر جه ۱۰ هيزار کيلۊمتر ؤ اۊن ٚ کلسيا تا نسا ني ويشتر جه ۷,۲۰۰ کيلۊمتر بۊ ؤ ۱۱ ته زماني منطقه دأشتي. أ کيشور ٚ سامانسر خۊرتاوي اۊرۊپا، کلسيايي اۊرۊپا، کلسيايي آسيا ؤ مرکزي آسيا-یأ فأرسئي.

أ سامان رۊسيه ۱۹۱۷ أنقلابٚ پسي به وؤجۊد بمؤ و رۊسيه أونٚ پيله‌ترين وخشٚ تشکيل دئه. دؤوۊمي جنگ جهاني پسي و همچنین سردٚ جنگٚ پسي، شؤروي و آمریکا بؤبؤستيد دۊنياٚ ابرقۊدرت و ايقتصادي مسائلٚ سر، بين‌المللي روابطٚ سر، نظامي فعاليتانٚ سر، فرهنگي روابط سر، و دانشٚ پيشرفتٚ سر مخصۊصاً فضايي دانشٚ رۊ تأثير دأشتيدي. أن سامانٚ مئن، تنا قۊدرت، شؤرويٚ کمۊنيستي حيزب بۊ و تنا مۊجازٚ حيزب هم هؤن بۊ.

= جۊغرافيا =
شؤروي، ۲۲٬۴۰۲٬۲۰۰ مۊربع ٚ کيلۊمتر مساحت دأشتي کي تقريباً اي شيشؤم ج زيمين ٚ مساحت-أ دربرگيفتي. اۊ زمأت ٚ مئن، پيله‌ترين سامان دۊنيا مئن بۊ. شؤروي مئن، ۱۱ته رسمي ساعت وؤجؤد دأشتي. بۊلندترين قۊله، کؤمؤنيسم ٚ کۊ بۊ کي شؤروي فۊگۊردأستن أمره و تاجيکستان ٚ جؤمۊري تشکيل بؤبؤستن ٚأمره، اؤن ٚ نام به اسماعيل ساماني کۊ تغيير پيدا بۊکۊد.

شؤروي کاسپئن دريا-أ ايران ٚ أمره تخسيم بۊکۊده بۊ. بايکال ٚ درياچه کي پيله‌ترين و عميق‌ترين شيرين ٚ آو ٚ درياچه دۊنيا مئن ايسه، أ سامان ٚ مئن بۊ.

##### سامانسران
شؤروي سامانسران مجمۊعاً ۶۰٬۰۰۰ کيلۊمتر بۊ کي اؤن ٚ ۴۰٬۰۰۰ (دۊ سۊوؤم) آوي سامانسران بيد. شؤروي، ج دۊوؤمي جهاني جنگ ٚ پسي تا خۊ فۊگۊردأستن، أ سامانان ٚأمره سامانسر دأشتي: آمريکا، ژاپؤن، چين، کلسيايي کؤره، مؤغؤلستان، أفغانستان، ايران (پئلوي ايران)، تۊرکيه، رۊمانيا، چکؤسلؤواکي، لهستان، فنلاند و نؤروژ.

= ايقتيصاد =
شؤروي ٚ پۊل ٚ واحد، شؤروي رۊبل بۊ. أ پۊل ٚ واحد، ايته جايگۊزين تزاري رۊبل ٚوأسي بۊ. تؤزيع، نه برأساس ميزان کار بلکي برأساس کؤمؤنيسم ٚ قوانين صۊرت گيفتي. شؤروي أوائل ٚ زمأت، ايته برنامه دأشتي به‌نام نِپ کي ولاديمير لنين، کارگران ٚ تشويق ٚوأسي چأکۊده بۊ؛ کي ج مارکس ٚ اؤصؤل فاصله دأشتي و سرمايه‌دأري بۊ. معمۊلاً ج أ حرکت، به‌عؤنوان ايته انتقاد ج لنين ياد به.

وعدي دؤره، استالين ٚ پينج‌ساله برنامه بۊ. أ دؤره مئن شؤروي صنعتي بؤبؤست و دؤباره رسماً سؤسياليستي بؤبؤست. ج أ برنامه، به‌عؤنوان *سؤسياليسم پينج سال ٚ مئن* ني نام بؤرده به. ألبته أ برنامه، ۵ سال ٚ مئن أنجام نؤبؤست و تا ۷ سال طۊل بکشه.

## کيشوري تخسيمان

= تاتاييان =

فاىل:Flag map of Communist Influence in Europe & Asia (Soviet Union).svg|شؤروي أمپرياليسم، اۊرۊپا و آسيا مئن کي کؤمؤنيستي سامانان-أ نشان دئه
فاىل:EasternBloc BasicMembersOnly.svg|خۊرتاوي بۊلۊک ٚ نخشه: پؤررنگ ٚ سۊرخ شؤروي، کمرنگ ٚ سۊرخ خۊرتاوي بۊلۊک ٚ سامانان، بنفش شؤروي مۊتحد تا ۱۹۴۸، زرد شؤروي مۊتحد تا ۱۹۶۰
فاىل:Joseph Stalin, Franklin D Roosevelt and Winston Churchill, in Teheran, 1943, edit.jpg|تيران ٚ کؤنفرانس؛ ج راس به چپ: چيرچيل، رؤزولت، استالين
فاىل:Lenin and stalin crop.jpg|لنين و استالين، دۊته ج شؤروي ٚ رئبران
فاىل:Siberia- Civil War and Western Intervention 1918-1920 Q61674.jpg|سيبري ٚ دۊرۊني جنگ
فاىل:RIAN archive 644465 First stage in the Soviet troop withdrawal from Afghanistan.jpg|شؤروي ٚ بيرۊن شؤئؤن ج أفغانستان
فاىل:NKR war.JPG|أولي قره‌باغ ٚ جنگ
فاىل:Bundesarchiv Bild 183-W0801-0120, Moskau, XXII. Olympiade, Marathon, Cierpinski, Chun Son Kon,.jpg|۱۹۸۰ ٚ تاوستاني اؤلمپيک ٚ بازيان، مؤسکؤ
فاىل:GAZ-13 Chaika, Berlin.jpg|گاز-۱۳، ايته گران ٚ ماشين شؤروي مئن
فاىل:GAZ-13 Chaika at the Oldtimer Expo 2007.jpg|گاز-۱۳، ايته گران ٚ ماشين شؤروي مئن


= تيندار ٚ وانيويسان =

* کؤمؤنيستي کيشوران ٚ فهرست
* شؤروي رئبران ٚ فهرست
* شؤروي فۊگۊردأستن
* کؤمؤنيسم
* رۊسيه

## سربس
جرگه:شؤروي
جرگه:سابق ٚ کيشوران